cyanic-selkie/wikianc huggingface dataset:
Deresse Mekonnen
Ved VM 2009 fikk han sølv bak Yusuf Saad Kamel på tiden 3.36,01.
Asma al-Assad
Asma al-Assad (arabisk: ‏أسماء الأسد‎, født 11. august 1975 som Asma al-Akhras i London) er Syrias president Bashar al-Assads kone. De giftet seg i 2000.
Bakgrunn
Asma al-Assad ble født i London i 1975. Foreldrene var velstående, av syrisk opprinnelse fra byen Homs og sunni-muslimer. Faren Fawaz Akhras jobbet som kardiolog og moren Sahar jobbet som førstesekretær ved den syriske ambassaden i London.
Asma vokste opp i London-bydelen West Acton. Trass i sin religion fikk hun på en kristen konfesjonell skole tilknyttet Church of England, men gikk senere videre på en bekjennelsesuavhengig skole. Der fikk hun tilnavnet «Emma».
Tidlig karriere
Asma al-Assad avla eksamen ved King's College London. Hun jobbet deretter i finansnæringen i New York, først for Deutsche Bank og deretter for J.P. Morgan. Hun bodde også en periode i Paris og behersker fransk og spansk.
Ekteskap med president Assad
Hun møtte Bashar al-Assad som er alawittmuslim da han studerte oftalmologi i London. Paret holdt kontakten etter Bashar al-Assad måtte returnere til Syria på grunn av broren, Bassel al-Assads, plutselige død. Etter at Bashar al-Assad ble ny president i Syria i juni 2000, flyttet Asma al-Assad til Syria i november og paret giftet seg i desember samme året. Paret har tre barn, Hafez, Zein og Kareem.
I motsetning til sin svigermor, konen til president Hafez al-Assad som sjelden opptrådte offentlig, har Asma al-Assad hatt en forholdsvis markant offentlig rolle. Men hun skal ikke ha noen politisk innflytelse av betydning.
Liste over øyer i Fiji
thumb| thumb|Fra Nukubati-øyene utenfor [[Vanua Levu.]] thumb|Tai (Beachcomber Island), Mamanucaøyene. thumb|Monu, Mamanucaøyene. Dette er en liste over øyer i Fiji. Fiji består av ca. 840 øyer og holmer. Av disse er rundt 100 bebodde. Øyene kan deles inn i ni hovedgrupper. Denne listen består både av bebodde og ubebodde øyer.
Alice B. Toklas
Alice Babette Toklas (født 30. april 1877 i San Francisco, California, død 7. mars 1967) var Gertrude Steins livsledsagerske, sekretær, kokk og muse og ble udødeliggjort gjennom Gertrude Steins memoarbok The Autobiography of Alice B. Toklas. Hun er mest kjent for å ha publisert den aller første oppskriften til hasjbrownies i kokeboken hennes Alice B. Toklas' kokebok.
Tidlig liv og forhold til Gertrude Stein
Hun ble født inn i en jødisk middelklassefamilie. Hun gikk på skole i San Francisco og Seattle. En kort tid studerte hun også musikk ved University of Washington. Hun møtte Gertrude Stein i Paris 8. september 1907 på sin første dag i Paris. Sammen hadde de en salong som tiltrakk seg amerikanske forfattere som Ernest Hemingway, Paul Bowles, Thornton Wilder og Sherwood Anderson, og avantgarde malere som Picasso, Matisse og Braque.
Hun var Steins fortrolige, elskerinne, kokk, sekretær, muse, redaktør, kritiker og generelle organisator. Toklas forble en bakgrunnsfigur og levde hovedsakelig i Steins skygge inntil Stein publiserte sine «memoarer» i 1933 under den ertende tittelen The Autobiography of Alice B. Toklas. Ironisk nok ble det Steins best solgte bok. De to var et par inntil Steins død i 1946.
KIC 8462852
Stjernens store og irregulære endringer i lysstyrke tyder på at noe av stor masse, eller en mengde av mindre masser sammen, går i bane rundt stjernen i en «tett formasjon». Noen hypoteser har blitt foreslått som forklaring på stjernens uvanlige lysprofil, og den mest sannsynlige forklaringen ligger i at en rekke biter av ødelagte kometer går i en elliptisk bane rundt stjernen.
Ken Walsh
Kenneth Marshall Walsh (født 11. februar 1945 i Orange, New Jersey) er en amerikansk tidligere svømmer som under sommer-OL 1968 i Mexico by var med på å vinne gullmedalje på 4x100 m frisvømming og 4x100 m medley stafett for USA. Walsh har i tillegg to gullmedaljer på stafett fra Pan amerikanske leker i 1967 i Winnipeg, og en gullmedalje på stafett fra sommer-Universiaden i 1967 i Tokyo.
Final Fantasy X-2
Final Fantasy X-2 (ファイナルファンタジーX-2) er et konsollrollespill utviklet og utgitt av Square (nå Square Enix) til Sonys PlayStation 2.
Spillet ble publisert i 2003, og er en oppfølger til det bestselgende spillet Final Fantasy X fra 2001. Spillets følger Yuna fra Final Fantasy X, og hennes søken etter å løse politiske konflikter i den fiktive verdenen Spira.
Stephen Rerych
Stephen Karl Rerych (født 14. mai 1946) er en amerikansk tidligere svømmer som i sommer-OL 1968 i Mexico by var med på å vinne gullmedalje på 4x100 m og 4x200 m frisvømming stafett for USA.
Final Fantasy X-2
Handling
Handlingen finner sted to år etter Final Fantasy X, og er satt til en fiktiv verden kalt Spira, som består av en stor landmasse delt inn i tre subkontinent, omgitt av små tropiske øyer. Områdene har forskjellig klima, og var i stor grad modellert etter Sørøst-Asia med hensyn til vegetasjon, topografi og arkitektur. Selv om Spira hovedsakelig befolkes av mennesker, bor det også en rekke andre raser der. Blant dem er Al Bhed, en teknologisk avansert under-gruppe av mennesker med særegne grønne øyne og unikt språk.
Spira hadde blitt terrorisert av et gigantisk monster kalt "Sin" i 1 000 år, som hemmet teknologisk fremgang og fanget innbyggerne i en syklus av religiøs askese i håp om å be synd bort. Etter ødeleggelsen av Sin under hendelsene i "Final Fantasy X" begynte en tid med opplysning kjent som "den evige roen" og Yuna, en hovedperson fra forrige spill, blir utropet som High Summoner for sin sentrale rolle i denne kampen.
Men etter hvert grodde forskjellige uenige fraksjoner frem. De tre viktigste spillbare figurene i Final Fantasy X-2 heter Yuna, Rikku, og Paine og alle tre var medlemmer av en gruppe kalt Gullwings. Spillets aller viktigste antagonist kalles for Shuyin. Men voksende uenighet og konflikter mellom alle de forskjellige fraksjonene i Spira forverres av forsvinningen av deres ledere, Baralai, Nooj og Gippal.
Boston (Davao Oriental)
Boston er en kommune i provinsen Davao Oriental på Filippinene. Under folketellingen i 2000 kom man til et befolkningstall på 10 266 i 1 885 husstander.
Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
Argulus americanus
Argulus americanus er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1902.
Uløste drapssaker
Uløste drapssaker er drapstilfeller der gjerningspersonen ikke er tatt. Dette kan være saker med lang politietterforskning som har endt i frifinnelse av mistenkte, eller at politiet aldri har funnet noen mistenkt. I perioden 1994–2017 har Kripos registrert 31 uløste drapssaker i Norge. Samtlige drap etter 2012 er oppklart.
Foreldelsesfrist
Inntil 2014 hadde norske drapssaker foreldelsesfrist på 25 år. I 2014 vedtok imidlertid Stortinget å fjerne foreldelsesfristen for en del alvorlige saker, inkludert drap. Det innebærer at alle drap begått etter 1. juli 1989 i Norge eller om bord på norske fartøy i internasjonalt farvann, aldri blir foreldet.
Alle drap begått før 1. juli 1989 er imidlertid foreldet, men politiet vil fortsatt være interessert i informasjon. I noen tilfeller kan også gjerningspersonen tilstå etter at saken har blitt foreldet, hvilket var tilfellet i Apenes-drapet.
Liang-dynastiet
Liang-dynastiet (kinesisk: 梁朝, pinyin: Liáng cháo (502-557), også kjent som Det sørlige Liang-dynasti (南梁), var det tredje av Sørdynastiene i Kina, og ble etterfulgt av Chen-dynastiet. Det vestlige Liang-dynastiet (西梁), med sin hovedstad lagt til  Jiangling i 555 av keiser Xuan, et barnebarn av Liangs grunnlegger keiser Wu, gjorde krav på å være Liang-dynastiets legitime fortsettelse; det var understilt i tur og orden Det vestlige Wei-dynasti, Det nordlige Zhou-dynasti og Sui-dynastiet, og ble avskaffet av keiser Wen av Sui i 587.
Noen historikere oppfatter Liang-dynastiet som en «gullalder» i det gamle Kina, og at dynastiets fall vesentlig hemmet Kinas fremvekst som stormakt. Men denne teorien er omstridt.
Sluttåret for Liang-dynastiet er gjenstand for uenighet blant historikerne. Mange historikere anser at slutten var ved avslutningen av keiser Jings herrevelde i 556, da han ble tvunget til å fratre tronen til fordel for Chen Baxian, som opprettet Chen-dynastiet. Andre anser avskaffelsen av Vest-Liang i 587 som Liang-dynastiets egentlige avslutning.
Argulus alosae
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Breiliflaka
Breiliflaka (også skrevet Breiliflaket) er en ås sør for Tyrifjorden, i Modum kommune i Viken. Den har en høyde på 702 meter over havet. Breiliflaka ligger i Finnemarka naturreservat.
Fra Breiliflaka er det god utsikt, særlig mot vest, og en kan lett se Blefjell, Vegglifjell, Norefjell og Vikerfjell. En kan òg se Tryvannshøgda ved Oslo i øst og Jonsknuten ved Kongsberg i sørvest.
500 Miles
«500 Miles» (Også kjent som «500 Miles Away from Home» eller «Railroaders' Lament») er en amerikansk folkesang, som ble populær i USA og Europa under 1960-årenes folk revival.
Lorenzo Carboncini
Lorenzo Carboncini (født 22. september 1976) er en italiensk roer som spesialiserer seg i toer uten styrmann. Under Sommer-OL 2012 i London representerte han landet sitt, der han ble nummer 4. Han tok sølv i firerbåt under Sommer-OL 2000.
500 Miles
Den enkle repeterende teksten legger frem en klage fra en reisende, som er langt hjemmefra, uten penger og for skamfull til å vende tilbake.
Sangen blir generelt kreditert å ha blitt skrevet av Hedy West og en copyright fra 1961 innehas av Atzal Music, Inc. På noen innspillinger har også Bobby Bare, Curly Williams og/eller John Philips blitt kreditert som opphavspersoner.
David Neale skriver at «500 Miles» kan relateres til den eldre folkesangen «900 Miles», som selv kan ha opprinnelse i en felemelodi kalt «Reuben's Train» fra det sydlige USA.
«500 Miles» er Wests «most anthologized song».
Sangen forekom på The Journeymens selvbetitlede album fra 1961. Det kan være den første plateutgivelsen som den har vært med på.
Sangen kunne også høres på The Kingston Trios livealbum, College Concert, som ble utgitt i februar 1962. Den ble ytterligere popularisert av Peter, Paul & Mary («500 Miles» var det andre sporet på trioens selvbetitlede debutalbum for Warner Brothers Records, som ble utgitt i 1962).
Den har også blitt spilt inn på plate av Bad Astronaut, Roseanne Cash, The Hooters, Reba McEntire, The Seekers, The Seldom Scene, Sonny & Cher samt mange andre.
Norske versjoner
Egil Hagen har skrevet en norsk tekst. Hans norske tittel er «Ensomt å leve uten deg». Tor Andersen og Ragnar «Joker» Pedersen har skrevet en lokalorientert tekst. Deres tittel er «17 kilometer hjemmefra»
Hemnes (Aurskog-Høland)
Hemnes er et tettsted i Aurskog-Høland kommune i Akershus. Tettstedet har innbyggere per 1. januar, og ligger på gården Bråtes grunn, nordøst for Øgderen (Hemnessjøen). Hemnes ligger 19 kilometer sør for kommunesenteret Bjørkelangen. Stedet har navn etter gården Hemnes ved nordenden av Øgderen. Riksvei 125 går gjennom Hemnes.
På Hemnes ligger 1-10 skolen Bråte skole, som har over 400 elever. Det lokale sykehjemmet heter Hemnes sykehjem. På stedet ligger også Søndre Høland kirke. Hemnes har et samvirkelag, tippe- og travkommisjonær med post i butikk, lege- og tannlegekontor og en bensinstasjon.
Basmo festning på Ydersbotn og Aurskog-Høland bygdetun er lokale turistattraksjoner.
Hemnes har idrettslag med ca. 1 400 medlemmer. Søndre Høland Idretts og Ungdomslag, Søndre Høland teaterlag, Bråte skolekorps og Søndre Høland blandede kor er blant fritidstilbudene på stedet. Årlig arrangerer lokale krefter «Opplev Søndre Høland-dagene»
Personer fra Hemnes
Christian Kollerud fra Hemnes var med under grunnlovsforhandlingene i 1814.
Store Slavesjø
Store Slavesjø er en innsjø i den sørlige delen av Nordvestterritoriene i Canada. Den er Nord-Amerikas dypeste innsjø med en maksimal dybde på 614 meter og verdens niende største innsjø. Den er 480 km lang og 19 til 109 km bred. Den har et areal på 27 200 km². Den har et vannvolum på 2 090 km³. Innsjøen ble oppkalt etter indianerstammen Slavey, og har ingenting å gjøre med slaveri. Byer ved innsjøen: Yellowknife, Fort Providence, Hay River og Fort Resolution. Den eneste bosetningen i den østlige armen er Lutselk'e, et tettsted med rundt 350 innbyggere, hovedsakelig Chipewyan-innfødte av Dene-nasjonen.
Historie
De første som bosatte seg ved sjøen var innfødte folk, som blant annet opprettet bosetningen Dettah som fremdeles eksisterer.
Den britiske pelshandleren Samuel Hearne utforsket området i 1771 og krysset den tilfrosne innsjøen, som han opprinnelig kalte Lake Athapuscow (etter en fransktalendes feilaktige uttale av Athabaska).
På 1930-tallet ble det oppdaget gull i området, noe som førte til grunnleggingen av byen Yellowknife, som skulle bli Nordvestterritorienes hovedstad.
I 1967 ble det bygget en helårsvei rundt sjøen, opprinnelig en forlengelse av Mackenzie Highway, men som nå er kjent som Yellowknife Highway eller Highway 3.
Turing-prisen
Turing-prisen (engelsk: The A.M. Turing Award) deles ut årlig av Association for Computing Machinery (ACM) for tekniske bidrag til databehandlingsmiljøet. Bidragene bør være av varig og teknisk viktig natur.
Prisen er oppkalt etter Alan Mathison Turing (1912–1954), en britisk matematiker som regnes som en av pionerene innenfor feltet databehandling. Turing-prisen er anerkjent innenfor informatikken og sammenliknes ofte med nobelprisen. Fra 2007 til 2013 var den sponset av Intel og Google og bestod av 250 000 amerikanske dollar. Fra 2014 er den sponset av Google og består av én million amerikanske dollar.
Storfiskløysa
Storfiskløysa er en innsjø i Nærøysund kommune i Trøndelag. Den ligger øverst i Storelvvassdraget som munner ut i Eiterfjorden. Innsjøen har utløp mot nordvest, gjennom ei kort elvestrekning ned til Sandvatnet.
Sakura Ogawa
Sakura Ogawa (小川さくら, Ogawa Sakura) er en person i romanen «Battle Royale», og i mangaserien og filmen ved samme navn. I filmen blir hun spilt av Tomomi Shimaki.
Før spillet
Sakura Ogawa er en av elevene i klassen med tredjeårsstudenter på Shiroiwa Ungdomsskole i det japanske prefekturet Kagawa. Hun var veldig glad i kjæresten Kazuhiko Yamamoto.
Under spillet
I boka får Kazuhiko en lapp av Sakura i det hun forlater skolen, hvor hun ber om at de skal møtes etter at han også har fått utlevert sitt våpen.
I filmen nekter Sakura å ta i mot utstyrspakken sin, og forlater skolen uten våpen.
I alle versjonene av historien, møtes det unge kjæresteparet etter at spillet er startet, og blir enige om å begå selvmord ved å hoppe utfor en klippe.
List of Battle Royale characters Personnages de Battle Royale
Ahmad Ghavam-os-Saltaneh
Ahmad Ghavam-os-Saltaneh (født 1876, død juli 1955) var i fire omganger statsminister i Iran: 4. juni – 12. oktober 1921, 11. juni 1922 – 30. januar 1923, 9. august 1942 – 15. februar 1943 og 28. januar 1946 – 18. desember 1947. Han er også kjent som: Ahmad Qavam, Ahmad Qavam os-Saltaneh, Ahmad Qawam os-Saltana, Ahmad Ghavam os-Saltana og Ahmad Qavam os-Saltana.
Sovjetunionen hadde før hans siste statsministerperiode i 1946 invadert de nordlige delene av Iran, men inngikk en avtale med Qavam om å trekke seg ut mot å få en stor oljekonsesjon. De sovjetiske troppene trakk seg ut i mai 1946, men Qavam unngikk å oppfylle sin del av avtalen ved å kreve at konsesjonen først skulle godkjennes av parlamentet (Majlis). Parlamentet hadde nettopp blitt oppløst og den neste forsamlingen møttes ikke før i oktober 1947. Det nektet da å godkjenne konsesjonen.
Höskuldur Eiriksson
Höskuldur Eiríksson (født 5. mai 1981 i Reykjavík) er en islandsk fotballspiller som i 2007-sesongen var utlånt til Viking. I juli 2007 ble klubben og Eiríksson enig om å avslutte låneavtalen før tiden.
Han spilte fotball på deltid for Vikingur og KR i hjemlandet, samtidig som han arbeidet som advokat.
Junior Eurovision Song Contest 2017
Junior Eurovision Song Contest 2017 var den 15. utgaven av Junior Eurovision Song Contest og ble arrangert av den georgiske kringkasteren GPB i i Tbilisi, Georgia. Dette var første gang Georgia arrangerte konkurransen, og første gang at Georgia arrangerte en Eurovision-konkurranse. Finalen ble arrangert 26. november 2017. 16 land deltok. Portugal deltok i Junior Eurovision Song Contest for første gang siden 2007, mens Bulgaria og Israel valgte å stå over årets konkurranse.
og, kjent som , som representerte Georgia i Junior Eurovision Song Contest i 2014, var programledere. Lizi Japaridze er den yngste programlederen i Junior Eurovision Song Contests historie. Russland vant konkurransen med sangen «», framført på russisk og engelsk av. Dette var Russlands andre seier i Junior Eurovision Song Contest, etter å ha vunnet konkurransen i 2006.
Visuell design
Temaet og slagordet for konkurransen, «Shine Bright», ble presentert 12. mai 2017 under en pressekonferanse under Eurovision Song Contest 2017 i Kiev. Logoen er en flerfarget, stilisert sol som representerer en «eksplosjon» av uttrykk; Jon Ola Sand forklarte at temaet reflekterte målet for Junior Eurovision Song Contest, som er å gi unge «et øyeblikk til å skinne og en mulighet til å vise deres fulle potensial som unge artister».
Programledere
3. oktober 2017 ble og  presentert som programledere for Junior Eurovision Song Contest 2017. Kalandadze er kjent i Georgia som sanger, og har tidligere deltatt i en rekke sangkonkurranser, blant annet  i 2013, hvor hun vant. Kalandadze deltok i Eurovision Song Contest 2010, som en av bakgrunnssangerne til den georgiske sangeren Sopo Nisharadse, som framførte sangen «Shine». , også kjent som Lizi Pop, deltok i Junior Eurovision Song Contest i 2014 med sangen «» og endte på en 11. plass. I 2015 leste hun Georgias poeng i Junior Eurovision Song Contest. Japaridze blir den første programlederen i Junior Eurovision Song Contest som har deltatt i konkurransen tidligere. Hun blir også den yngste programlederen i konkurransens historie.
Stemmegivning
9. august 2017 presenterte EBU en endring i forbindelse med stemmegivningssystemet. Som i de foregående årene har hvert land en jurygruppe bestående av profesjonelle innenfor musikkindustrien og barn, som deler ut 1–8, 10 og 12 poeng til sine ti favorittbidrag. Etter at seerne ikke fikk mulighet til å stemme under fjorårets konkurranse, vil seerne i år igjen få muligheten til å stemme. Seerne vil for første gang i konkurransens historie kun stemme via online-stemmegivning. Fra og med klokken 18.00 den 24. november til søndag 26. november 2017 klokken 15.59, det vil si ett minutt før sendingen starter, kan alle som vil, stemme på sine favoritter. Under selve sendingen åpnes internettavstemningen etter at det siste bidraget har blitt framført. Seerne har da 15 minutter på seg til å stemme på sine favorittbidrag igjen. Stemmene som ble gitt under selve sendingen, blir da slått sammen med stemmene som ble gitt før sendingen. Stemmene blir deretter gjort om til poeng. Antall poeng blir bestemt ut ifra hvor mange prosent av stemmene de har fått. For eksempel: Hvis et land mottar 20 prosent av stemmene, vil landet få 20 prosent av de tilgjengelige poengene. Seerstemmene står for 50 prosent av resultatet, mens de resterende 50 prosentene av resultatet blir bestemt av de nasjonale juryene.
Frederik Magle
Frederik Magle (født 17. april 1977) i Stubbekøbing er en dansk komponist, organist og pianist. Han har komponert ymse symfoniske verker, kantater, kammermusikk og soloverker, hovedsakelig for orgel, inkludert flere komposisjoner skrevet på oppdrag av den danske kongefamilien. Magle komponerer ny klassisk musikk (samtidsmusikk) og fusjon mellom klassisk musikk og andre musikalske sjangere og har som musiker opparbeidet seg et rykte som orgelvirtuos.
Volkswagen K70
thumb|right|Ansiktsløftningen i [[1973 erstattet blant annet de rektangulære hovedlyktene, noe som distanserte bilen fra sine NSU-røtter.]]
Frederik Magle
Bakgrunn
Magle ble fra tidlig alder omtalt som et vidunderbarn og ble omtalt i danske media I 1994 vant han den danske Eurovisjonen for unge musikere.
Volkswagen K70
Volkswagen K70 (uttales «ka siebzig» på tysk) er en bilmodell fra den tyske bilprodusenten Volkswagen fra 1970 til 1975. K70 ble opprinnelig utviklet av NSU, og var den første Volkswagen-produserte modellen med en frontmontert og vannkjølt motor.
Frederik Magle
Musikkarriere
Den første offentlige opføring av Frederik Magles komposisjon skjedde i Stubbekøbing Kirke 7. april 1985. I 1987 ble seks av hans salmer oppført av skuespilleren og sangeren Annie Birgit Garde ved en konsert i Lyngby Kirke, og samme år optrådte han på TV for første gang.
Volkswagen K70
Utvikling
K70 ble designet av Claus Luthe, og ble opprinnelig utviklet av NSU som et mindre alternativ til den mer kjente Ro 80. Den største forskjellen mellom de to modellene er at K70 var utstyrt med en konvensjonell stempelmotor, fremfor Ro80-modellens mer kompliserte Wankelmotor. Navnet «K70» refererer til motorens effekt på 70 hestekrefter, mens bokstaven «K» står for det tyske ordet «Kolben», som betyr stempel.
Frederik Magle
Musikkarriere
Magles konsert for orgel og orkester The infinite second ble uroppført og spilt inn i 1994 ved den 3. internasjonale musikkfestival i Riga Domkirke, Latvia med det Latviske Filharmoniske Kammerorkester, dirigent Dzintars Josts og Frederik Magle som orgelsolist.
Volkswagen K70
Lansering som Volkswagen-modell
NSU hadde planlagt å lansere bilen for pressen i mars 1969, og for publikum på bilutstillingen i Genève samme år. I det bilen skulle lanseres dukket det opp rykter om at NSU, som hadde pengeproblemer, skulle tas over av Volkswagen, og selv før denne overtakelsen ble offentlig kjent var K70s fremtid truet av det faktum at den lå svært nær den nylig lanserte Audi 100 i både størrelse og pris. Planene omkring K70-lanseringen ble derfor utsatt i siste øyeblikk, og rykter skulle ha det til at Volkswagen-personell fjernet K70 fra NSUs stand på bilutstillingen kvelden før åpningen. NSU ble i løpet av 1969 integrert med Auto-Union/Audi, som Volkswagen hadde kjøpt i 1964.
Frederik Magle
Musikkarriere
I 1998 fikk han bestilling på klaverstykket Flammer for frihed, som er tilegenet Amnesty International. Stykket ble trykt i en bok med samme tittel med innlegg fra 24 dansker, inkludert Poul Nyrup Rasmussen, Poul Schlüter, Tøger Seidenfaden, Ghita Nørby, m.fl) redigert av Monica Ritterband, som ble utgitt i anledning 50-årsjubileet for FNs menneskerettighetserklæring.
Volkswagen K70
Lansering som Volkswagen-modell
Volkswagen hadde et desperat behov for en ny familiesedan som skulle erstatte Type 4, som ikke hadde vært noen stor suksess. K70 kunne virke som den perfekte måten å etablere et nytt image for moderne biler, med sin forhjulstrekk og moderne design, og Volkswagen forkastet raskt alt markedsmateriell som presenterte den nye modellen som en NSU, og litt over et år senere gikk sedanmodellen i produksjon, nå merket som en Volkswagen. I august 1970 rullet de første eksemplarene av samlebåndet, og bilen ble lansert på eksportmarkeder i de kommende månedene. Lanseringsdatoen for den planlagte stasjonsvognutgaven ble ytterligere utsatt, noe som skulle vise seg å bli permanent.
K70 ble erstattet av den Audi-baserte Volkswagen Passat i 1974. Totalt var 210,082 eksemplarer av K70 produsert.
Sjakk-OL 1966
Sjakk-OL 1966 (sjakkolympiaden) ble arrangert i Havanna på Cuba i 1966.
Leirfjorden (Sørfold)
Leirfjorden (lulesamisk: Tjiinovuodna) er en fjordarm av Sørfolda i Sørfold kommune i Nordland som strekker seg nesten 18 kilometer i nordøstlig retning fra innløpet mellom Styrkesneshaugen i nord og Stornesodden i sør. Ved Kobbhammarnes deler fjorden seg i en nordlig arm, Kobbelvvågen, og en sørlig arm, Sørfjorden, som hver har en lengde på i underkant av to kilometer.
På nordsiden av fjorden strekker Ytterfjellet og Kvanntoaksla (715 moh.) seg fra munningen og østover til Bonnådalen med utløpet til Bonnåelva. Videre inn mot fjordbunnen stiger Høgbergfjellet til 921 meters høyde. På sørsiden ligger Aspenesfjellet (457 moh.), Kalviktuva (769 moh.) og Kati. Kobbhammaren (275 moh.) i fjordbunnen skiller Kobbelvvågen og Sørfjorden hvor henholdsvis Kobbelva og Sørfjordelva har sine utløp.
Fv612 og Fv613 går langs nordsiden av Leirfjorden med grendene Ørnes, Engan, Leirfjordgård og det tidligere fergestedet Bonåsjøen i den indre delen, mens videre utover ligger Kvantoland og Styrkesvik. I Elvkroken knyttes fylkesveiene til E6 som går langs den mer sparsomme bebyggelsen på sørsiden av fjorden som hovedsakelig er konsentrert rundt Sørfjorden. Det tidligere fergestedet Sommerset ligger midtveis mellom munningen og fjordbunnen.
Yxkull
Yxkull er det svenske navnet på
Steinerskoler
Steinerskoler, eller Waldorf-skoler, som denne skolen kalles de fleste steder i verden, med unntak av Norge og Danmark, er skoler som bygger på steinerpedagogikk, en utdannelsesfilosofi grunnlagt av den østerrikske filosofen Rudolf Steiner (1861–1925). Steinerpedagogikken, som er en internasjonalt utbredt reformpedagogikk, bygger på Rudolf Steiners antroposofi, og legger særlig vekt på humanistiske dannelsesidealer. Kunst og musikk er også integrert i undervisningen.
I 2007 eksisterte det på verdensbasis 958 steinerskoler, av disse lå 665 i Europa. Det finnes steinerskoler på alle kontinenter, men de fleste ligger i vestlige land. I Norge er det 34 steinerskoler, deriblant en rekke skoler og tilknyttede institusjoner i Oslo-området. De enkelte skolene er organisert som selvstendige stiftelser. Skolenes daglige drift styres av et kollegium som består av alle lærerne ved skolen. Selve skolene er stiftelser som følger normale stiftelsesstatutter med ansvarlig styre og så videre. I Norge samarbeider skolene gjennom Steinerskoleforbundet.
Pedagogikk
Selv om den pedagogiske tenkningen innen steinerskolebevegelsen bygger på filosofien antroposofi er ikke skolene livssynsskoler, og antroposofi er heller ikke noe tema i undervisningen.
Steinerdukker laget av ull og bomull brukes i steinerpedagogikken.
Organisering
Skolene er kollegialt styrt, det vil si at beslutningene tas av lærerkollegiet, som kan delegere roller som  forvaltningsleder (daglig leder) og pedagogisk leder. Slike roller går gjerne på omgang i lærerkollegiet og innehas sjelden av samme person lenger enn noen få år. Også foreldrene spiller en viktig rolle i driften av skolene, også når det gjelder å skaffe midler til skolens aktiviteter gjennom årlige høstmarked og julemarked. Det er utarbeidet en egen håndbok for klassekontakter som ligger på Foreldreforbundets nettsted.
Friskoleloven regulerer norske friskoler, det vil si skoler som ikke er drevet av det offentlige. I Norge er Steinerskoleforbundet med i Friskolenes kontaktforum sammen med Norsk Montessoriforbund, Norske Fag og Friskolers Forbund (NFFL) og Kristne Friskolers Forbund (KFF).
Eurytmi
Eurytmi er en bevegelseskunst og et bevegelsesfag i steinerskolen, direkte oversatt fra gresk, betyr ordet skjønn bevegelse. Eurytmien ble utviklet i årene 1912-1924 av Rudolf Steiner sammen med det, på den tiden, revolusjonerende pedagogiske konsept med bl.a. to fremmedspråk og eurytmi fra 1. klasse som obligatoriske fag. Rudolf Steiner mente at dette var synlig tale og sang.
Årsoppgave
I løpet av det 2. videregående trinn, som regel i februar, må elevene påbegynne et arbeid med en oppgave de vil levere inn ett år senere. Oppgaven leveres med andre ord inn i 3. videregående trinn. Oppgaven er det nærmeste Steinerskolen kommer til en eksamen, og anses derfor ofte som et substitutt for dette. Årsoppgaven er et stort selvstendig arbeid der elevene må lære seg å jobbe selvstendig, og blir ofte høyt verdsatt og prioritert som en stor del av det videregående løpet. Ved innlevering lages en utstilling, og det holdes også et kort foredrag for alle interesserte, inkludert sensorer.
Årsoppgaven må ha et teoretisk og et kunstnerisk/praktisk aspekt, og være på mellom 30 og 60 sider, praktisk del ikke inkludert. Kan over 100 arbeidstimer dokumenteres kan oppgaven snevres ned til 20 sider. Elevene får hjelp av en selvvalgt, ekstern veileder, og en veileder fra skolens lærerstab.
Oppgaven vurderes av en ekstern sensor og en eller flere interne sensorer. Mens ekstern sensor har størst fagkunnskap, vil de interne sensorer lese alle oppgavene og sørge for at de blir vurdert omtrent likt. Oppgaven gis tallkarakter. Er eleven misfornøyd med sensuren på oppgaven, kan hun/han sende inn en skriftlig klage innen en frist. Klagen skal, i motsetning til klagemål angående for eksempel periodehefter, ikke begrunnes. Sendes en klage inn til skolen, vil oppgaven gis en helt ny sensor. Karakteren som settes denne gang vil være endelig, og kan ikke påklages.
Silkebok
En silkebok er Steinerskolens offisielle skrivebok som fylles ved hjelp av muntlige presentasjoner fra læreren. En silkebok er et enkelt hefte bundet sammen ved hjelp av et fargerikt omslag, fylt med silkeark for å bevare og skille farge fra side til side. Steinerpedagogikken lar eleven arbeide med silkeboken i såkalte Hovedfag, skoledagens første periode. Silkeboken blir også hjemmelekse. Silkeboken blir gradvis bearbeidet i en periode som kan variere fra 2 til 4 uker, men arbeid over lengre tid kan også forekomme. Dette er ett av områdene Steinerskolen skiller seg fra andre skoler på.
Prva Liga 2020–2021
Prva Liga 2020–2021, var den 29 sesongen av den nord makedonske topp divisjonen. Sesongen begynte 8. august 2020 og avsluttet 16. mai 2021. Regjerende mestere Vardar klarte ikke å forsvare tittelen og Shkëndija vant sitt fjerde seriemesterskap.
Momoen
Næringsvirksomhet og aktiviteter
På Momoen ligger samvirkelaget (COOP), samt gatekjøkkenet Sulemans Pizza & Grill. Momoen har en liten grendeskole, Hofmoen skole, som har undervisning fra 1. til 4. trinn.
John Drake
John Drake (originaltittel: Danger Man) er en britisk krimserie som gikk på ITV fra 1960 til 1961 og igjen fra 1964 til 1967. Serien handlet om John Drake, en hemmelig agent som jobbet for NATO og den britiske etterretningtjenesten. Han opererte i en James Bond-lignende stil, men uten vakre kvinner og våpen. Hovedrollen som agenten John Drake ble spilt av Patrick McGoohan. Serien ble skapt av Ralph Smart. Den ble i 1967 etterfulgt av den mer science fiction-pregede The Prisoner (også denne med Patrick McGoohan i hovedrollen).
Serien ble meget populær både i og utenfor Storbritannia på 1960-tallet. Den ble sendt i USA under tittelen Secret Agent.
John Drake ble sendt på NRKs Detektimen i 1966. Kanalen sendte kun et utvalg av de 86 episodene som eksisterte.
Matthieu Bataille
Matthieu Bataille (født 26. juli 1978) er en fransk judoka.
Han representerte Frankrike under Sommer-OL 2004 i Athen, der han ble utslått i andre runde.
Savoia-Marchetti S.63
Teknisk beskrivelse
Luftfartøyingeniør Alessandro Marchetti mere satt sammen tvillingsskroget i sitt fly S.55 til et bredt skrog med V-form i flottørplanet så flybåten i sideprofil kan forveksles med sin mer kjente slektningen. Det ble satt sideflottør under vingeplanet for å balansere flyet i vannet. Som S.55 var det bygd som monoplan med en meget tykk vingeprofil basert på cantileverprinsippet, oppført av ulike tresorter og bekledt med kryssfiner, lerret og duk, med mesteparten av halepartiet av stålrør og kryssfiner. S.63 flyet hadde en mer platt flykropp som til gjengjeldelse var meget bred, med toseters førerkabin på babord side, og en scharff-ring for montering av maskingevær forut samt en scharff-ring akterut. Halepartiet hadde haleplan, høyderor, dobbelfinner, men hadde to sideror hvor S.55 hadde tre.
Testflygningene avslørt Marchettis dyktighet som luftfartøydesigner, men idet S.63-flyet var levert for jomfruturen den 8. september 1927, var det ikke lenge noe tvil omkring S.55 flybåten som var blitt en stor suksess. Etter kort tid ble det returnert til SIAI som begynte arbeidet med å omstille den militære flybåten for siviltrafikk. Den åpne førerkabinen ble tatt bort til fordel for to separate og lukkede førerkabin-domer for pilotene på babord og styrbord side. Forpartiet ble også løftet et hakk for å ha platt overflate fra nesen i skroget i møte med vingen. Det ble skåret ut to store firkantede vinduer og en rekke kuøye forut, og det rommelige skroget var delt inn i flere ulike rom, et bagasjerom forut, deretter passasjerkabinen med fem divan for ti passasjerene rundt førerrommet, siden et bagasjerom, deretter et toalettrom og radiorommet. Deretter fire drivstofftank og siden to soverom.
Etter å ha ombygd S.63-flyet for en regning på 160 000 Lira solgt SIAI det til passasjerflyselskapet Società Aerea Mediterranea (SAM). Flyet som fikk det sivile registernummeret I-AABH ble satt inn i flyruten Roma-Cagliari. Videre skjebne ikke oppgitt.
Se også
Savoia-Marchetti S.55
Europavei 015
Europavei 015 går mellom Taskesken og Bachty i Kasakhstan. Veiens lengde er rundt 280 km.
Argulus appendiculosus
Argulus appendiculosus er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1902. I USA lever den i elvene i Midtvesten vest til Wyoming.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Erling Eriksen (1878–1957)
Erling Eriksen (1878–1957 ) var en norsk regissør, manusforfatter og filmprodusent.
I 1922 regisserte han sin eneste film, komedien Kjærlighet paa pinde, som han også skrev manus til. I 1925 produserte han Harry Ivarsons Fager er lien.
Emil Boyson
Emil Boyson (født 4. september 1897 i Bergen, død 2. juni 1979 i Oslo) var en norsk forfatter, lyriker, oversetter og gjendikter.
Boyson debuterte i 1927 med prosaboka Sommertørst som han selv kalte en historie, men han skulle først og fremst bli kjent som lyriker. Hans lyrikk er holdt i en modernistisk stil, med et språk som bryter med hverdagsspråket, men ofte i tradisjonell form og strofemønster.
Mrk. Hans egentlige debut var i 1920 da han under navnet Karl Snemo, utgav boken Åpning til regnbuen.
Seksdesillion
En seksdesillion er en million kvindesillioner, eventuelt tusen milliard quattordesillioner, det vil si, det naturlige tallet 1 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000, eventuelt 1096. Ved å forklare det i «dagligtale» vil det si en million milliard milliard milliard milliard milliard milliard milliard milliard milliard milliarder.
Zachary Zorn
Zachary Zorn (født 10. mai 1947) er en amerikansk tidligere svømmer som under sommer-OL 1968 i Mexico by var med på å vinne gullmedalje på 4x100 m frisvømming stafett for USA.
Gjernestangen
Gjernestangen er et nes i Risør kommune i Aust-Agder, rundt to kilometer vest for fylkesgrensa mot Telemark.
Gjernestangen er tradisjonelt antatt å være identisk med grensemerket Rygjarbit, som i tidlig middelalder markerte skillet mellom Viken og Agder. I henhold til Alexander Bugge i 1912: «Rygjarbit var i middelalderen grænsen mellem Grenland og Agder, og endnu danner Gjernestangen, som det nu heder, skillet mellem Bratsberg og Nedenes amt.»
Til grunn for navnet Gjernestangen ligger gårdsnavnet Gjernes, som er antatt å komme fra norrøne *Geiranes, kanskje avledet fra norrøne geirr, «spyd», hvilket kan henspille på de spisse nesene som halvøya deler seg i. Det siste leddet, tange, betyr «spiss odde».
Verdenscupen i hurtigløp på skøyter 2015/16 – Verdenscup 5
Femte runde av verdenscupen i hurtigløp på skøyter 2015/16 ble avholdt i Sørmarka Arena i Stavanger, Norge i perioden 29., 30. og 31. januar 2016.
Tropopause
Tropopausen er en grense i atmosfæren mellom troposfæren og stratosfæren.
Troposfæren er det laveste av lagene i atmosfæren og er det laget der det meste av været oppstår. Laget strekker seg fra overflaten til en høyde på omtrent 17 km over ekvator og 7 km over polene. Stratosfæren strekker seg fra der troposfæren slutter til en høyde på omtrent 50 km over jordoverflaten. Tropopausen er altså høyere over ekvator enn over Nordpolen og Sydpolen, og derfor er også tropopausen på sitt kaldeste over ekvator.
Ved å måle den adiabatiske temperaturendringen i troposfæren og stratosfæren finner man nivået der tropopausen ligger. I troposfæren faller temperaturen i snitt med 6,5 °C per km. I stratosfæren stiger derimot temperaturen med høyden igjen på grunn av oppvarmingsprosesser i forbindelse med ozonlaget som ligger i stratosfæren. I den høyden der temperaturen går fra å falle til å stige finner vi tropopausen. Den eksakte definisjonen fra Verdens meteorologiorganisasjon er:
En alternativ, dynamisk definisjon på tropopausen har en ved å bruke potensiell virvling i stedet for den vertikale temperaturgradienten. Det finnes ingen universelle grenseverdier, men den mest vanlige er at tropopausen ligger i nivået der den potensielle virvlingen er 2 PVU eller 1,5 PVU høyere enn ved overflaten. PVU står for potential vorticity unit (potensiell virvlingsenhet). Denne grenseverdien har positive eller negative verdier (f.eks. 2 og -2 PVU) alt etter om overflaten er på den nordlige eller sørlige halvkule. Ved å definere tropopausen på denne måten, med en positiv og negativ grenseverdi, må de to flatene møtes nær ekvator ved å bruke en annen type flate som f.eks. flaten for konstant potensiell temperatur.
Det er også mulig å definere tropopausen ut fra kjemiske sammensetninger. Den lavere stratosfæren har for eksempel mye høyere konsentrasjon av ozon enn den øvre troposfæren, men mye lavere konsentrasjon av vanndamp.
Tropopausen er ikke en "hard" grense. Kraftige tordenskyer, særlig i tropiske strøk, kan trenge inn i den lavere stratosfæren, og skape lavfrekvente vertikale svingninger. Slike svingninger starter lavfrekvente atmosfæreiske bølgetog som kan påvirke både atmosfæren og havstrømmer i området.
Palaeomephitis steinheimensis
Palaeomephitis steinheimensis er det eldste beviset man har for stinkdyr (Mephitidae). Et kranium funnet i et depositum (ei sandgruve i et stort meteorittkrater, kalt Steinheimer Becken) i Steinheim am Albuch i Heidenheimdistriktet, i delstaten Baden-Württemberg i Sør-Tyskland. Kraniet tilhørte et ungt individ og var godt bevart. Depositumet der det ble funnet ble datert til midten av miocen, altså for cirka 12–11 millioner år siden, og kraniet hevdes å tilhøre den basale utdødde arten Palaeomephitis steinheimensis (et senior synonym for Trochotherium cyamoides).
Hilding Hagberg
Karl Hilding Hagberg (født 28. oktober 1899 i Gällivare, død 17. desember 1993 i Luleå) var en svensk politiker og formann for Sveriges Kommunistiska Parti i årene 1951–1964.
Han ble født i Gällivare, men representerte Malmberget politisk i begynnelsen av sin karriere.
Hagberg var i lang tid skribent i Norrskensflamman og som forfatter skrev han blant annet I Marx och Lenins anda og den selvbiografiske Jag är och förblir kommunist.
6. divisjon fotball for menn 2011
6. divisjon fotball for menn 2011 var det sjuende nivået i norsk fotball 2011. Avdelingene var inndelt i regionale fotballkretser. Det var opp til hver enkel fotballkrets å bestemme hvor mange avdelinger det skulle være i divisjonen og hvordan opprykk skulle avgjøres. Fotballkretsene kan selv bestemme hvordan og hvor mange lag som rykker opp til 5. divisjon og ned til eventuell 7. divisjon.
Agder
''De tre beste lagene rykker opp til 5. divisjon. Vinnerne av kvartfinalene gikk videre til semifinale. Vinneren av semifinalekampene samt. vinneren av kampen mellom semifinaletaperne rykket opp.''
Eva Kristin Andersen
Eva Kristin Andersen (født 7. juni 1972) er en norsk lokalpolitiker som representerer Fremskrittspartiet. Hun var ordfører i Fredrikstad fra 2007 til 2011 og var Fredrikstads første kvinnelige ordfører.
Hun gikk til valg på ønsket om å bygge et nytt sykehjem, løse trafikksituasjonen i Fredrikstad uten bompenger og å fjerne eiendomsskatten. Fra 2020 er hun administrasjonssjef på Hankø Spa og Hotell.
Mohamed Bouaichaoui
Mohamed Bouaichaoui (født 15. januar 1979) er en algerisk judoka.
Han representerte Algerie under Sommer-OL 2004 i Athen, der han ble utslått i andre runde.
Nordland Arbeiderparti
Nordland Arbeiderparti er et fylkeslag av Arbeiderpartiet.
Dette organisasjonsleddet organiserer Arbeiderpartiets lokallag og virksomhet i Nordland fylke. Det høyeste organet i Nordland Arbeiderparti er årsmøtet. Årsmøtet har blant annet til oppgave å vedta det politiske programmet for partiets fylkestingsgruppe og velger Nordland Arbeiderpartis styre.
Nominasjon av kandidater til fylkestinget og Stortinget skjer i regi av fylkespartiet.
PHP-lisens
PHP-Lisensen er lisensen som programmeringsspråket PHP distribueres under. PHP-lisensen er ifølge Free Software Foundation en fri programvare-lisens.
Betingelser
PHP-lisensen er en åpen kildekodelisens, utviklet for å oppmuntre utstrakt bruk av kildekoden. Videredistribusjon er tillatt både i kildekodeformat og i binær format, med eller uten modifikasjoner, forutsatt følgende betingelser:
This product includes PHP, freely available from http://www.php.net/
Versjon 3 av PHP benyttet seg av en dobbel lisens – PHP 3s kildekode er tilgjengelig under enten PHP-lisensen eller GPL lisensen. Med PHP 4 ble denne dobbellisensieringen avskaffet. Bakgrunnen for dette var begrensningene GPLs Copyleft satte på gjenbruk.
Leirfjorden
Leirfjorden er navnet på flere fjorder i Norge:
One-drop rule
One-drop rule (engelsk for «en-dråpe-regelen») er betegnelsen på det utbredte synet i USA om at alle som har en svart forfar, skal regnes som svarte, selv om de tilsynelatende ser hvite ut. Én dråpe «svart» blod er altså nok til å regnes som svart. Uttrykket brukes hovedsakelig om personer som har hvit europeisk og svart afrikansk avstamning. Regelen hadde til hensikt å styrke raseskille (segregering) og undertrykkelse av svarte, og kom til uttrykk gjennom lover som forbød ekteskap mellom svarte og hvite. I første halvdel av 1900-tallet ble det vedtatt en rekke slike lover, de såkalte Jim Crow-lovene. Tennessee vedtok en-dråpe-regelen i 1910, og Louisiana kort etter. Senere vedtok Texas og Arkansas (1911), Mississippi (1917), Nord-Carolina (1923), Virginia (1924), Alabama og Georgia (1927) og Oklahoma (1931) slike lover. Andre delstater hadde i praksis også lover som innebar en slik regel (Florida, Indiana, Kentucky, Maryland, Missouri, Nebraska, Nord-Dakota og Utah).
Før 1930 ble personer av blandet hvit og svart opprinnelse som regel klassifisert som mulatter, noen ganger som svarte og noen ganger som hvite, avhengig av utseende. Myndighetene brød seg som regel ikke om forfedre fra «den fjerde grad» (fra og med tipp-tipp-oldeforeldre).
Walter Plecker fra Virginia og Naomi Drake fra Louisiana mente at personer med svarte aner måtte klassifiseres som svarte. I 1924 skrev Plecker at «to raser som er så grunnleggende forskjellige som de hvite og negrene, når det gjelder moral, åndsevner og kulturelle evner, kan ikke leve i nær kontakt uten at den høyere blir utsatt for skade». Denne tankegangen innebar også at de svarte ble «forbedret» gjennom å få barn med hvite, mens de hvites etterkommere ble «forringet» eller «degradert».
USAs høyesterett underkjente Virginias forbud mot ekteskap mellom svarte og hvite i dommen Loving v. Virginia (1967), da den erklærte Pleckers Virginia Racial Integrity Act fra 1924 grunnlovsstridig.
Til tross for den senere utviklingen har en-dråpe-regelen fortsatt innflytelse i det amerikanske samfunnet, både blant svarte og hvite. Barn av svarte og hvite regnes overveiende som afro-amerikanere og ikke-hvite.
I Latin-Amerika praktiseres ikke en-dråpe-regelen i særlig grad; i f.eks. Brasil har store deler av befolkningen hvertfall delvis svarte aner. Selv om hvitt er øverst på den sosiale rangstigen og svart nederst, er synet på etnisitet langt mer fleksibelt. Det er også gjerne avhengig av velstand. En velstående person kan regne seg selv som hvit og bli akseptert som det, selv om han har synlige afrikanske aner. En fattig person som objektivt sett kanskje er lysere i huden kan samtidig bli regnet som svart.
Louise av Mecklenburg-Strelitz
Louise Augusta Wilhelmine Amalie, hertuginne til Mecklenburg-Strelitz (født 10. mars 1776 i Hannover, død 19. juli 1810 på Schloss Hohenzieritz) var som Louise av Preussen dronning av Preussen gjennom sitt ekteskap med kong Fredrik Vilhelm III av Preussen.
Hun var datter av hertug Karl II av Mecklenburg-Strelitz (1741–1816) og prinsesse Friederike Caroline Luise av Hessen-Darmstadt (1752–1782), og ble født i Hannover, hvor faren, en yngre sønn fra en sidelinje av fyrstehuset i Mecklenburg, var General en chef og senere feltmarskalk og guvernør. Charlotte av Mecklenburg-Strelitz, gift med kong Georg III av Storbritannia, var hennes tante.
I 1793 møtte hun kronprins Fredrik Vilhelm av Preussen i Frankfurt am Main. Han ble så fascinert av hennes skjønnhet og noble karakter at han ba henne bli hans kone. De ble gift 24. desember samme år. Som dronning av Preussen nøt hun stor respekt og var høyt elsket av folket, og få begivenheter i prøyssisk historie er mer beundret enn med hvilken verdighet og mot hun bar lidelsene som ble voldt henne og hennes familie under Napoleonskrigene.
Etter slaget ved Jena reiste hun med mannen til Königsberg, og etter at slagene ved Eylau og Friedland hadde overlatt Preussen til Napoleons nåde, bønnfalt hun personlig Napoleon i Tilsit om å vise nåde, men forgjeves. Tidlig i 1808 ledsaget hun kongen fra Memel til Königsberg, og i slutten av året besøkte hun St. Petersburg, før hun kom tilbake til Berlin 23. desember 1809.
Under krigen forsøkte Napoleon å ødelegge dronningens rykte, men dette førte bare til at hun ble enda mer populær og elsket. 19. juli 1810 døde hun i sin manns armer mens hun besøkte sin far i Strelitz. Hun ble begravet i slottshaven i Charlottenburg, hvor et mausoleum med en vakker statue av Rauch ble bygget over hennes grav. I 1840 ble hennes mann begravet ved siden av henne.
Hun var bl.a. tippoldemor til kong Haakon VII av Norge.
Argulus bicolor
Argulus bicolor er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet først i 1936. Den lever i Atlanterhavet og Karibia, nord til Sør-Carolina og vest til Louisiana.